รัฐบาลไทย-ข่าวทำเนียบรัฐบาล-รองโฆษกรัฐบาล คารมฯ เผย รมว.มท. สั่งการเตรียมการป้องกันและแก้ไขปัญหาภัยแล้ง ปี 2567 ตั้งคณะทำงาน “ติดตาม-สำรวจ-บริหารจัดการน้ำ-เตรียมพร้อมเครื่องมือ” ช่วยเหลือประชาชนพื้นที่ภัยแล้ง
วันอังคารที่ 23 มกราคม 2567
23/01/2567
รองโฆษกรัฐบาล คารมฯ เผย รมว.มท. สั่งการเตรียมการป้องกันและแก้ไขปัญหาภัยแล้ง ปี 2567 ตั้งคณะทํางาน “ติดตาม-สํารวจ-บริหารจัดการน้ํา-เตรียมพร้อมเครื่องมือ” ช่วยเหลือประชาชนพื้นที่ภัยแล้ง
รองโฆษกรัฐบาล คารมฯ เผย รมว.มท. สั่งการเตรียมการป้องกันและแก้ไขปัญหาภัยแล้ง ปี 2567 ตั้ง คณะทํางาน “ติดตาม-สํารวจ-บริหารจัดการน้ํา-เตรียมพร้อมเครื่องมือ” ช่วยเหลือประชาชนพื้นที่ภัยแล้ง ตลอด 24 ชม.
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (23 มกราคม 2567) มีมติรับทราบสรุปสถานการณ์สาธารณภัยและการช่วยเหลือ ตามที่กระทรวงมหาดไทยเสนอ โดยมีสาระสําคัญในส่วนของการเตรียมการป้องกันและแก้ไขปัญหาภัยแล้ง ปี 2567 ตามข้อสั่งการของ รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ ดังนี้
1. จัดตั้งคณะทํางานติดตามสถานการณ์ภายใต้กองอํานวยการป้องกันและบรรเทาสาธารณภัยจังหวัด ทําหน้าที่เฝ้าระวัง ติดตามข้อมูลสภาพอากาศ สภาพน้ําท่า ปริมาณฝน และปริมาณน้ําในแหล่งน้ํา พร้อมทั้งวิเคราะห์ และประเมินสถานการณ์ที่อาจส่งผลให้เกิดภัยแล้งในพื้นที่ เพื่อเป็นข้อมูลประกอบการตัดสินใจต่อผู้อํานวยการจังหวัด ในการสั่งการหน่วยงานตามแผนเผชิญเหตุภัยแล้งดําเนินการป้องกันและแก้ไขปัญหา  ภัยแล้งได้ทันท่วงที
2. ทบทวนและจัดทําแผนเผชิญเหตุภัยแล้งของจังหวัดให้สอดคล้อง และเหมาะสมกับสถานการณ์ในพื้นที่ โดยให้ความสําคัญกับการจัดทําและนําข้อมูลพื้นที่เสี่ยงภัยแล้ง มาใช้ประกอบในการกําหนดหน่วยงานการแบ่งมอบพื้นที่ และมอบหมายภารกิจในการป้องกันและแก้ไขปัญหาภัยแล้งให้ครอบคลุมถึงระดับอําเภอ ตําบล หมู่บ้าน/ชุมชน
3. สํารวจพื้นที่หมู่บ้าน/ชุมชนที่เคยเกิดปัญหากรณีขาดแคลนน้ําเพื่อการอุปโภคบริโภคเป็นประจําตลอดจนพื้นที่อื่น ๆ ที่ในห้วงฤดูฝนมีปริมาณฝนตกน้อย จนไม่สามารถเก็บกักน้ําในห้วงที่ผ่านมาได้ พร้อมทั้งให้ประสานการปฏิบัติร่วมกับหน่วยงานของกรมชลประทาน การประปาส่วนภูมิภาค ศูนย์ป้องกันและบรรเทาสาธารณภัยเขต และหน่วยงานที่เกี่ยวข้อง ในการกําหนดแผนปฏิบัติการป้องกันและแก้ไขปัญหาในพื้นที่ดังกล่าวให้ชัดเจน
4. วางแผนการบริหารจัดการน้ํา โดยใช้กลไกของคณะกรรมการ/คณะอนุกรรมการของจังหวัด ในการกําหนดแนวทางการใช้น้ําในลักษณะต่าง ๆ ทั้งกรณีน้ําเพื่อการอุปโภคบริโภค การรักษาระบบนิเวศ การเกษตร และอุตสาหกรรม รวมทั้งกําหนดแนวงทางการระบายและกักเก็บน้ําไว้ใช้ประโยชน์ในแหล่งน้ําขนาดต่าง ๆ ให้เพียงพอ
5. การจัดสรรน้ําเพื่อการเกษตร ให้ดําเนินการตามแนวทางการป้องกันและบรรเทาสาธารณภัยด้านการเกษตรในช่วงฤดูแล้ง ปี 2566/67 ของกระทรวงเกษตรและสหกรณ์ พร้อมทั้งกําหนดมาตรการรองรับในพื้นที่เฝ้าระวังเสี่ยงขาดแคลนน้ํา โดยเฉพาะกรณีพืชที่มีความสําคัญทางเศรษฐกิจ รวมถึงประสานกรมฝนหลวงและการบินเกษตร ปฏิบัติการฝนหลวงในพื้นที่เกษตร เมื่อสภาวะอากาศเอื้ออํานวย เพื่อกักเก็บน้ําเพิ่มเติมในแหล่งน้ําต่าง ๆ ให้ได้มากที่สุด
6. เตรียมความพร้อมกําลังเจ้าหน้าที่และเครื่องจักรเครื่องมือของหน่วยงานฝ่ายพลเรือน หน่วยทหาร องค์กรปกครองส่วนท้องถิ่น ให้อยู่ในสภาพพร้อมใช้งานในพื้นที่ไว้เป็นการล่วงหน้า โดยจัดเป็นชุดปฏิบัติการเคลื่อนที่เร็ว เพื่อให้ความช่วยเหลือประชาชนในพื้นที่เสี่ยงภัยแล้งได้ตลอด 24 ชั่วโมง และให้ฝ่ายปกครองร่วมกับฝ่ายทหาร ตํารวจ ในพื้นที่ สอดส่อง ทําความเข้าใจ และให้ความช่วยเหลือประชาชนที่ประสบปัญหาความเดือดร้อน โดยเฉพาะกรณีการขาดแคลนน้ําเพื่อการอุปโภคบริโภคและน้ําเพื่อการเกษตร ระมัดระวังอย่าให้เกิดปัญหาจากกรณีการแย่งชิงน้ํา หรือการนําประเด็นการขาดแคลนน้ํามาใช้จัดตั้งกลุ่มมวลชน เพื่อสร้างสถานการณ์ความขัดแย้ง
7. สร้างการรับรู้ให้กับประชาชน ภาคส่วนต่าง ๆ มีความเข้าใจถึงสถานการณ์น้ําในพื้นที่ และมาตรการบริหารจัดการน้ําของภาครัฐ เพื่อให้เกิดความร่วมมือในการใช้น้ําอย่างประหยัด โดยเชิญชวนประชาชนจิตอาสาในพื้นที่มีส่วนร่วมในการซ่อมสร้าง บํารุงรักษาภาชนะเก็บน้ํา แหล่งกักเก็บน้ําขนาดเล็ก เพื่อให้ชุมชนได้ใช้ประโยชน์อย่างมีประสิทธิภาพ
8. รายงานผลการเตรียมการป้องกันและแก้ไขปัญหาภัยแล้ง ปี 2567 สถานการณ์ภัยแล้งและการให้ความช่วยเหลือในพื้นที่ ให้กระทรวงมหาดไทยทราบ ผ่านกองอํานวยการป้องกันและบรรเทาสาธารณภัยกลางอย่างต่อเนื่อง